cyanic-selkie/wikianc huggingface dataset:
తకిట తకిట
కథ
నందిని, కిషోర్, మహేష్, స్కడ్, భక్తి, జెస్సికా, చందనా, శ్రీధర్ / శ్రీ అందరు చిన్నప్పటి నుంచి స్నేహితులు.వారు అన్ని వారి చివరి సంవత్సరం పరీక్షలు పూర్తి చేసి వారి కెరీర్లు ప్రారంభించడానికి, వారు జీవితంలో కొన్ని ఆసక్తికరమైన పరిస్థితులు ఎదుర్కొనే వారు .నందిని, ఆమె సీనియర్ కిషోర్ ప్రేమించుకుంటున్నారు.కాని నందిని వాళ్ళ నాన్న పరువు ప్రతిస్టా మఖ్యంగా ఉండెవాడు.మహేష్, స్కడ్ సరిగ్గా మాట్లాడుకోరు.భక్తి ఎప్పుడు సంతొషంగా ఉండే అమ్మాయి, లేదా అది కనిపిస్తుంది.జెస్సికా, ఒక విదేశీ విద్యార్థి, చందన ఇంట్లో అతిథిగా నివసిస్తున్న భారతదేశంలో ఫ్యాషన్లో పేరు సంపాదించటానికి ప్రయత్నిస్తున్నారు.శ్రీధర్ చందనాతో ప్రేమలో ఉన్నాడు, కానీ జీవితంలో స్థిరపడటానికి ముందు ఆమెకు ఆమెను వ్యక్తపరచటానికి ఇష్టపడడు.ఈ చిత్రం ఆ స్నేహితుల జీవితాల గురించి ఆడపిల్లల పై యాసిడ్ దాదులు,ఆత్మహత్యలు,అపార్ధాలు మొదలైన ఎన్నొ విషయాల గురించి చెబుతుంది.
తారాగణం
శ్రీదర్ "శ్రీ"గా .హర్షవర్ధన్ రాణే
చందనగా హరిప్రియ
భక్తిగా భక్తి పుంజని
నందిని/ఆండాల్‌గా అదితి చెంగప్ప
జెసికాగా ఎవ ఎల్లిస్
కిషోర్‌గా అనంత కృష్ణమూర్తి
నాగార్జున (అతిది పాత్రలో)
అనుష్క శెట్టి (అతిది పాత్రలో)
భూమిక_చావ్లా (అతిది పాత్రలో)
శంకర్రావ్ చవాన్
శంకర్రావ్ భావరావు చవాన్ (1920 జూలై 14 - 2004 ఫిబ్రవరి 26) అనే ఒక పేరు కూడా ఉంది. ఇతను భారతీయ రాజకీయ నాయుకుడు. రెండు సార్లు మహారాష్ట్ర ముఖ్యమంత్రిగా 1975 నుండి 1977 వరకు, 1986 మార్చి13 నుండి 1988 జూన్ 26 వరకు పనిచేసాడు. అతను 1988 నుండి 1989 వరకు భారతదేశ ఆర్థిక మంత్రిగా ఉన్నారు. పివి నరసింహారావు మంత్రివర్గంలో 1991 జూన్ 21 నుండి1996 మే 16 వరకు భారతదేశ హోం మంత్రిగా పనిచేశాడు. అతను రాజీవ్ గాంధీ మంత్రివర్గంలో తిరిగి భారత హోం మంత్రిగా 1984 డిసెంబరు 31 నుండి 1986 మార్చి 12 వరకు పనిచేశాడు.
ప్రారంభ జీవితం, కుటుంబం
చవాన్ మద్రాసు విశ్వవిద్యాలయం నుండి బ్యాచిలర్ ఆఫ్ ఆర్ట్స్, ఉస్మానియా విశ్వవిద్యాలయం నుండి ఎల్.ఎల్.బి, పూర్తి చేశాడు. అతను న్యాయవాదిగా తన వృత్తిని ప్రారంభించాడు. పూర్వ హైదరాబాదు రాష్ట్రంలో 'క్విట్ కోర్టు' ఉద్యమ సమయంలో అతను విద్యార్థి ఉద్యమాన్ని ప్రారంభించాడు. న్యాయవాద వృత్తిని వదులుకున్నాడు. అతను 1957లో ధర్మాబాద్ నుండి బొంబాయి రాష్ట్ర అసెంబ్లీకి ఎన్నికయ్యాడు 1962 ఎన్నికల సమయంలో ధర్మాబాద్ నుండి మహారాష్ట్ర విధానసభకు, 1967, 1972, 1978 ఎన్నికలలో భోకర్ నుండి ఎన్నికయ్యాడు.అతని కుమారుడు అశోక్ చవాన్ మహారాష్ట్ర ముఖ్యమంత్రిగా పనిచేశాడు. అతని కోడలు అశోక్ చవాన్ భార్య అమీత అశోక్‌రావు చవాన్ మహారాష్ట్ర విధానసభలో భోకర్‌కు ప్రాతినిధ్యం వహించింది.
ముఖ్యమంత్రి
శంకర్రావు చవాన్ రెండు పర్యాయాలు మహారాష్ట్ర ముఖ్యమంత్రిగా పనిచేశాడు.
బాహ్య లింకులు
వర్గం:మద్రాసు విశ్వవిద్యాలయ పూర్వవిద్యార్థులు వర్గం:2004 మరణాలు వర్గం:1920 జననాలు వర్గం:భారత తపాలా బిళ్ళపై ఉన్న ప్రముఖులు
అరుణోదయ రామారావు
thumb|అరుణోదయ రామారావు అరుణోదయ రామారావు విప్లవ సాంస్కృతోద్యమనేత, కళాకారుడు, ప్రజా గాయకుడు, కవి, అరుణోదయ సాంస్కృతిక సమాఖ్య వ్యవస్థాపక కార్యదర్శి, అరుణోదయ సాంస్కృతిక కళాకారుల ఆంధ్రప్రదేశ్ రాష్ట్ర అధ్యక్షుడు. అతను వామపక్ష గీతాలను పాడుతూ ప్రసిద్ధి చెందిన వ్యక్తి. అరుణోదయ సంస్థ పేరునే రామారావు తన ఇంటిపేరుగా మార్చుకున్నాడు. 40 ఏళ్లుగా వామపక్ష ఉద్యమాల్లో క్రియాశీలపాత్ర పోషించాడు. ప్రజా సమస్యలను పాటల రూపంలో జనాల్లోకి తీసుకెళ్లేవాడు.
జీవిత విశేషాలు
అరుణోదయ రామారావుగా సుపరిచితుడైన కళాకారుడు రామారావు కర్నూలు జిల్లా ఆలూరు మండలం మొలగవల్లిలోని దళిత కుటుంబంలో జూలై 1, 1955న జన్మించాడు. బియస్సీ వరకు విద్యాభ్యాసం చేసాడు. అతను ఐ.ఎఫ్.టిఉ.యు రాష్ట్ర నాయకురాలైన అరుణను వివాహమాడాడు. వారికి చైతన్య, రాహుల్ అనే కుమారులున్నారు. అతను అఖిల భారత సాంస్కృతిక కళాకారుల సంఘం కన్వీనర్‌గా, అరుణోదయ సాంస్కృతిక కళాకారుల సంఘం ఆంధ్రప్రదేశ్‌ రాష్ట్ర అధ్యక్షుడిగా తన సేవలనందించాడు. అతనికి 1974లో విరసం మహాసభల సందర్భంగా కానూరి వెంకటేశ్వరరావుతో పరిచయం లభించింది. కానూరి వెంకటేశ్వరరావు అధ్యక్షతన ఏర్పాటైన అరుణోదయ సాస్కృతిక సమాఖ్యకు రామారావు కార్యదర్శిగా పనిచేశాడు. భారతదేశ ఎమర్జెన్సీ సమయంలో ఎన్‌కౌంటర్ కాబడ్డ రామనరసయ్య స్మారకంగా "అన్న అమరుడు రా.. వీరగాథలు పాడరా.. విప్లవ వీర చరితలు పాడరా.. శ్రీకాకుళ గిరిజన పోరాట పాటలు.. గోదావరి లోయ పాటలు" తదితర ఉద్యమ గీతాలను ఊరూరా తిరిగి ప్రచారం చేశాడు. తెలంగాణ మలిదశ పోరాటంలోనూ పాటలలో ఉద్యమాన్ని చైతన్యపరిచాడు.
1973లో "పల్లెటూరి కూలి రైతా...నీ పిల్లా జల్లా చల్లగా ఉన్నారా?" అనే పాటను మొదటి సారిగా పాడాడు.
సినిమాలలో
అతను అనంతపురంలో బియస్సీ చదువుతున్న రోజుల్లో కళాశాలలో జరిగిన కార్యక్రమంలో అతను పాడిన పాటలకు ప్రముఖ గాయకుడు ఘంటసాల వెంకటేశ్వరరావు ముగ్దుడై అతనిని చెన్నె తీసుకుని వెళ్ళాడు. సంగీత దర్శకుడు పుహళేంది వద్ద శిక్షణనిప్పించాడు. అతను రాసిన "జోహారులు...హోహారులు" పాటను శ్రీరాములయ్య సినిమాకు తీసుకున్నారు.
మరణం
అతను గుండెపోటుతో హైదరాబాదులో మే 5, 2019న మరణించాడు.
బయటి లంకెలు
వర్గం:2019 మరణాలు వర్గం:విప్లవ రచయితలు వర్గం:కర్నూలు జిల్లా ఉద్యమకారులు వర్గం:1955 జననాలు వర్గం:చేసిన పని వలన పేరు మారిన ఆంధ్రప్రదేశ్ వ్యక్తులు వర్గం:కర్నూలు జిల్లా గాయకులు
శంభులింగేశ్వర స్వామి దేవాలయం
thumb|శివ లింగము శంభులింగేశ్వర స్వామి దేవాలయం కాకతీయుల కాలం నాటి ఈ చారిత్రక శివాలయం ప్రత్యేకమైంది.
ఆలయ విశేషాలు
ఇక్కడి స్వయంభూ శివలింగం(1.83 మీటర్ల ఎత్తు 0.34 మీ చుట్టు కొలత కలిగి ప్రతి సంవత్సరం ఎత్తు పెరుగుతూ ఉంటుంది. ఈ ఆలయం నల్లగొండజిల్లా కోదాడ దగ్గరలో మేళ్ళచెరువులో ఉంది. జాతీయరహదారి నుండి కేవలం పది కి.మీ. లోపులో ఇక్కడకు చేరుకోవచ్చు. 11వ శతాబ్ధంలో యాదవరాజులు దేవాలయాన్ని నిర్మించారు.
కాకతీయుల కాలం నాటి ఈ చారిత్రక శివాలయం ప్రత్యేకమైంది ఎందుకంటే ఇక్కడి శివలింగం 1.83 మీటర్ల ఎత్తు 0.34 మీ చుట్టు కొలత కలిగి ప్రతి సంవత్సరం ఎత్తు పెరుగుతూ ఉంటుంది... నిత్యం స్వయం అభిషేకం జరుగుతుంటుంది.
శివలింగం పెరిగే ఎత్తు ఒక ఎత్తయితే ప్రతి అడుగు ఎత్తు తర్వాత ఒక వలయం ఏర్పడుతూ ఉంటుంది.. ఆవిధంగా చూస్తే మనకు కొన్ని సంవత్సరాల తర్వాత వలయాల సంఖ్యలో పెరుగుదల మనకు స్పష్టంగా కనపడుతుంది. మొదట్లో కేవలం మూడు నామములు పెట్టే స్థలమే ఉండేదట. ప్రస్తుతం ఆరు నామములు పెట్టేంత స్థలం ఏర్పడిందని ఆలయ అర్చకులు.. పెద్దవారు చెపుతుంటారు. ఇంకొక విచిత్రమేమిటంటే ఈ శివలింగం పై భాగంలో చిన్న ఖాళీ ప్రదేశముంది.. ఇక్కడ ఎప్పుడూ నీరు ఊరుతూ ఉంటుంది.. ఈ నీరు విగ్రహంపై అభిషేకంలా ఎప్పుడూ ఉబుకుతుంది... అంటే శివుని ఝటాఝూటంలోని గంగమ్మ వారిలా... అందుకే ఇది స్వయం అభిషేక లింగంగా చెప్పుకోవచ్చు... ఇది ఈ క్షేత్రంలో చాలా ప్రత్యేకం.. ఈ నీరు ఎంత తీసివేసినా తిరిగి తిరిగి ఊరుతూనే ఉంటుంది... ఇక్కడ శాస్త్రీయమైన ఏ ఆధారాలు లేవు... కానీ ఇది ఒక అద్భుతం... శివుని ఝటాఝూటంలో గంగా దేవి లాగా శివుని అభిషేకం చేయటం అద్భుతమే కదా... మన భారతదేశంలో కేవలం వారణాసి లో మాత్రమే ఇలా ఉందట.. అందుకే దీనిని దక్షిణ కాశీ అని కూడా ఇక్కడ పిలుస్తారు...
కాకతీయుల కాలంలో ఒక ఆవు ప్రతిరోజూ వచ్చి ఈ శివలింగానికి క్షీరాభిషేకం చేసేదట... ఆ యాదవ కాపరి ఆ రాయిని శివలింగం అని తెలియక పదకుండు ముక్కలుగా చేసి వేర్వేరు ప్రదేశాలలో పారవేస్తాడట... కానీ తిరిగి రెండవ రోజు చూస్తే మరల అక్కడ ఈ లింగం ప్రత్యక్షమై కనిపించిందట... అతనికి ఏమీ అర్థంకాక రాజుగారికి చెపితే ఆయన దీనిని శివలింగం గా గుర్తించి ఇక్కడ ఆలయాన్ని నిర్మించారు. ఈ ఆలయం వేయి సంవత్సరాల చరిత్ర ఉన్నదిగా చెపుతారు...
ఇతర లింకులు
వర్గం:హిందూ దేవాలయాలు వర్గం:నల్గొండ జిల్లా దేవాలయాలు వర్గం:ప్రసిద్ధ శైవక్షేత్రాలు
విల్బర్ స్కోవిల్
విల్బర్ లింకన్ స్కోవిల్  (జనవరి 22, 1865 - మార్చి 10, 1942) యునైటెడ్ స్టేట్స్ కు చెందిన ఫార్మాసిస్టు. ఆయన "స్కోవిల్ ఆర్గానోలెప్టిక్ పరీక్ష" ను కనుగొని సుప్రసిద్ధుడైనాడు. ఈ పరీక్ష ప్రస్తుతం "స్కోవిల్ స్కేల్" గా పిలువబడుతుంది. ఈ పరీక్షను ఆయన 1912లో ఆయన పర్క్ డేవిస్ ఫార్మాసిటికల్ కంపెనీలో పనిచేస్తున్నప్పుడు వివిధ మిరపకాయల, మిరియాల రుచులలో(కారం) గల తీవ్రతలను తెలుసుకొనుటకు కనుగొన్నాడు.
జీవిత విశేషాలు
ఆయన యునైటెడ్ స్టేట్స్ కు చెందిన కన్నెక్టికట్ వద్ద బ్రిడ్జ్‌పోర్ట్ ప్రాంతంలో జన్మించాడు. ఆయన సెప్టెంబరు 1,1891 న కోరా బి. ఉఫ్హం ను వివాహమాడారు. వారికి ఇద్దరు పిల్లలు. వారిలో అమీ ఆగస్టా ఆగస్టు 21, 1892, రుచ్ ఉఫ్హం అక్టోబరు 21,1897 లోనూ జన్మిచారు.
1922లో స్కోవిల్ ఎలిజెబెత్ ప్రైజ్ ను అమెరికన్ ఫార్మాసిటికల్ అసోసియేషన్ నుండి పొందారు. 1929 లో ఆయన రెమింగ్టన్ హానర్ మెడల్ ను పొందారు. ఆయన 1929 లో కొలంబియా విశ్వవిద్యాలయం నుండి డాక్టర్ ఆఫ్ సైన్స్ ను పొందారు.
జనవరి 22 2016 గూగుల్ సెర్చ్ ఇంజన్ ఆయన గౌరవార్థం గూగుల్ డూగుల్ ను ప్రచురించింది.
అవార్డులు
ఆయనకు అమెరికన్ ఫార్మాసిటికల్ అసోసియేషన్ నుండి క్రింది అవార్డులు లభించాయి.
ఇతర లింకులు
వర్గం:అమెరికా వ్యక్తులు వర్గం:1865 జననాలు వర్గం:1942 మరణాలు
గుమ్మంటి - 2
ఇది మండల కేంద్రమైన అనంతగిరి నుండి 70 కి. మీ. దూరం లోను, సమీప పట్టణమైన విశాఖపట్నం నుండి 180 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 23 ఇళ్లతో, 137 జనాభాతో 44 హెక్టార్లలో విస్తరించి ఉంది. గ్రామంలో మగవారి సంఖ్య 58, ఆడవారి సంఖ్య 79. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 135. గ్రామం యొక్క జనగణన లొకేషన్ కోడ్ 584372 .పిన్ కోడ్: 531030.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల దేవరాపల్లిలోను, ప్రాథమికోన్నత పాఠశాల పినకోటలోను, మాధ్యమిక పాఠశాల పినకోటలోనూ ఉన్నాయి. సమీప జూనియర్ కళాశాల దేవరాపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల చోడవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల శృంగవరపుకోటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. పబ్లిక్ ఫోన్ ఆఫీసు, మొబైల్ ఫోన్ గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, అసెంబ్లీ పోలింగ్ స్టేషన్ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
గుమ్మంతిలో భూ వినియోగం కింది విధంగా ఉంది:
నీటిపారుదల సౌకర్యాలు
గుమ్మంతిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గుమ్మంతిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
మూలాలు
వర్గం:అనంతగిరి మండలంలోని గ్రామాలు
కావూరి వెంకయ్య
కావూరి వెంకయ్య పలనాటి విద్యాధాతగా, స్వాతంత్ర్య సమరయోధునిగా పల్నాడు పాంతానకి వెలలేని కీర్తిని అందించాడు.
పల్నాటి విద్యాధాత
గాంధేయవాదిగా నిరూపించుకున్న కావూరి వెంకయ్య పల్నాటి సీమలోని బడుగు బలహీన వర్గాలకు ఆరాధ్యదేవుడు. కొండ కోనల్లోని గిరిజన, దళిత, బడుగు, బలహీన వర్గాల పిల్లలను చేరదీసి వారిని విద్యాపరంగా అభివృద్ది చేసిన ఘనత వారికే దక్కింది. మారుమూల గ్రామల్లోని విద్యార్థుల కోసం పాఠశాలలు, హాస్టళ్లును ఏర్పాటు చేశారు. హాస్టళ్ల నిర్వాహన కొరకు గ్రామగ్రామాన తిరిగి పప్పు ధాన్యాలు, నిత్యవసర వస్తువులు సేకరించి విద్యార్థులకు బోజన ఏర్పాట్లు చేసేవారు. మాచర్లలో చెంచుబాలికల హాస్లళ్లు, కళామందిర్ సెంటర్ లోని చిన్నకాన్వెంట్ కు స్థలాన్ని ఇచ్చారు. నాగార్జనసాగర్ లో చెంచు బాలికల కోసం పాఠశాలను ఏర్పాటు చేశారు. వీటికి తోడు గురజాలలో హయ్యర్ గ్రేడు శిక్షణా కేంద్రాన్ని నెలకొల్పారు. దీంతో పల్నాడులోని బాలబాలికలు దీనిలో శిక్షణ పొంది ఉపాధి పొందారు. వారి శిక్షణా కేంద్రంలో కృతార్ధులైనవారు ఎందరో ఉపాధ్యాయులు గా1990 వరకూ పనచేశారు,నేటికీ కొందరూ పెంక్షన్ తీసుకుంటున్నవారు ఉన్నారంటే అతిశయోక్తి గాదు.వారిని నేను స్వయంగా కలసి మాట్లాడినాను.వారిని ఘనంగా మెచ్చుకంటారు. సీమలో విద్యాభివ`ద్దికి బాటలు వేసిన వెంకయ్య పల్నాటి విద్యాధాతగా వినుతినెక్కారు. మాచర్ల, గురజాల, కారంపూడి, పిడుగురాళ్ల, నాగార్జునసాగర్, కొత్తపుల్లారెడ్డి గూడెం, అలుగురాసుపల్లె తదితర గ్రామాలలో పాఠశాలల ద్వారా పేదవారికి విద్యాదానం చేశారు.
ప్రముఖులు రాక
ఆచార్య రంగా, గొళ్లపూడి సీతారామశాస్త్రి, గోపరాజు రామచంద్రరావు (గోరా) లను ఆహ్వానించి వారిచే విద్యార్థులకు సందేశాలు ఇప్పించేవారు. బూర్గుల రామక`ష్ణారావు, మర్రి చెన్నరెడ్డి, వల్లూరి బసవరాజు, కొండవీటి వెంకట రంగారెడ్డి, మాడపాటి హనుమంతరావు మొదలగు నేతలు వెంకయ్యగారి ఆశ్రయంలో గడిపి విద్యార్థులకు తమ అమూల్య సందేశాలు ఇచ్చేవారు. వావిరాల గోపాలకృ`ష్ణయ్య తరుచూ వెంకయ్యగారి ఆశ్రమాన్ని సందర్శించి వారి కృ`షిని అభినందించేవారు. చదువుల వాసన ఎరగని మారుమూల అట్టడుగు పిల్లలను వెలుగులోెకి తెచ్చి వారికి విద్యను అందించారు. ఈయన పాఠశాలల్లో చదివిన ఎందరో విద్యార్థులు గొప్పగొప్ప ఉద్యోగాలలో ఉన్నారు. ఇప్పటికి ఆయా కుంటుంబాల వారు వెంకయ్య పేరు చెప్పుకొని ఇంటి దీపం పెట్టుకుంటారు. వెంకయ్య అక్షరాల సోషలిస్టు. అందుకే ఆయన నిర్వహించిన పాఠశాలలు, హాస్లళ్లు భవనాలు, స్థలాలు ప్రభుత్వ పరం చేశారు. మాచర్ల ప్రస్తుతం నడుస్తున్న ఆర్ సీ ఎం పాఠశాలను ఆనాడు భననాలతో సహా యాజమాన్యానకి విరాళం అందించారు. విద్యాలయాలుగా ఉన్న స్వంత భవనాలను కూడా ఉచితం ప్రభుత్వ పరం చేసిన త్యాగ ధనుడు వెంకయ్యగారు.
స్వాతంత్ర్యోద్యమం--జైలు శిక్షలు--
1930లో ఉప్పుసత్యాగ్రహంలో పాల్గొని జైలుకు వెళ్ళి వచ్చారు.1934లో కొమ్మారెడ్డి సత్యనారాయణ నిర్వహించిన రైతు ఉద్యమం లో పాల్గొని గ్రామాలన్ని తిరిగారు.1932లోఆచార్యరంగాగారు "రైతుకూలీ"ఉద్యమం చేస్తూ పల్నాడు రాగా వెంకయ్య పిగురాళ్ళలో ఘనస్వాగతం పలికి మూడురోజులు వారితో పర్యటించారు.1933లో గాంధీ గారి బాటలో "హరిజన సేవా వ్రతానుష్టానము"లో పల్నాడులో నిర్వహించారు.పల్నాడులో రాజకీయ పాఠశాల ను నడిపినారు.1940 సత్యాగ్రహి, 1942 క్విట్ ఇండియా ఉద్యమంలో పాల్లోని జైలు జీవితం గడిపారు. గాంధీజి పిలుపు మేరకు స్వాతంత్ర్య పోరాటాలలో పాల్గొని పల్నాటికి వెలలేని కీర్తని తీసుకొచ్చారు
అవిరామకృషి:---
ఒకవైపు ఉద్యమాలలో పాల్గొంటూ మరోవైపు వివిద గిరిజన గ్రామాల్లో హరిజన గిరిజన బడుగు బహీన వర్గాల అభ్యున్నతికోసం పాఠశాలలు హాస్టళ్ళు నిర్వహించటం వారికి కావలసిన తిండి తిప్పలు చూచుకోవటానికి భుజాన గోనెసంచి తో ఇంటికి తిరిగి జొన్నలు,సజ్జలు,కందులు పోగుచేస్తూ విద్యార్ధులకు భోజనానం పెట్టేవారు. ఎంత ఓపిక సహనం ఉండాలో చూడండి. పూరిపాకలలో పెట్టిన పాఠశాలలు పక్కా భవనాలైనవి. చివరకు అ భవనాలు 1960లో ప్రభుత్వ పరం చేశారు.
రాజకీయ రంగం:---
1949 లో గుంటూరు జిల్లా బోర్డు అభ్యర్థి గా గెలిచారు.1972లో మాచర్ల గురజాల నియోజకవర్గ ాలలో ఇందిరాగాంధీ, కాసుబ్రహ్మానందరెడ్డి పలుకుబడి ని ధీటుగా ఎదుర్కొని రంగాగారి "స్వతంత్ర పార్టీని"గెలిచారు. పల్నాటి సీమలో ప్రజలు ఎంత ఆదరించారో తెలుస్తోంది..
సాహిత్యాభిలాష::---
తాను పెద్దగా చదువు కొనకపోయినా చదువు పట్ల మక్కువ ఎక్కువ. సాహిత్యాభిలాషయు మెండు. "పల్నాటి సోదర కవులతోను,కవిసింహ కాశీపతి గారితోను కొండవీటి వెంకట కవి ఏటుకూరి వెంకట నరసయ్య గార్లతో మంచి సన్నిహిత సంబంధాలు గలవు.గురజాల హాష్టల్లలో కవిసమ్మేళనం, సాహిత్య సభలు నిర్వహించారు.
1974లో కవిసింహ కాశీపతి మరణించగా మాచర్లలో గుర్రంమల్లయ్య,వి.వి.యల్.నరసింహారావుగారితో కలసి అంతిమస్కారాలలో శోభాయాత్రలో పాల్గొన్నారు. సంబంధిత చిత్రాలు నేటికి భద్రంగానున్నవి.
"నూనూగు మీసాల నూత్నయవ్వనంలోనే" గాంధీగారి పిలుపుమేరకు స్వాతంత్ర్య పోరాటంలోకి అభినవ బాలచంద్రుడులా దూకినారు.ఆచార్య రంగాగారికి ఉత్తమ శిష్యుడైనాడు వారికి ఎన్నో సేవలు చేశారు.
దుష్టశక్తుల దుర్మాగమునకు గురై 01-08-1976 లో హత్యకు గురైనారు.పల్నాటి ధృవతారయై నింగిన వెలుగుచున్నారు. వారి శిష్యులు ప్రజలు విద్యార్థులు ఎందరో దుఃఖసాగరంలో మునిగి పోయారు. గురజాల వీధుల్లో వారి అంతిమయాత్ర లోఅశేష ప్రజానీకం పాల్గొన్నారు.
వారి ఆత్మశాంతికి జోహార్లు....
శ్రీకావూరి వెంకయ్య. సంచిక
theist, Volume 8
హిందూపురం మండలం
హిందూపురం మండలం, ఆంధ్ర ప్రదేశ్ రాష్ట్రములోని శ్రీ సత్యసాయి జిల్లాలోని మండలం.
మండల జనాభా
2011 భారత జనాభా లెక్కలు ప్రకారం మండల జనాభా మొత్తం 	2,03,538 -అందులో పురుషులు 	1,02,664- స్త్రీలు 	1,00,874 అక్షరాస్యత మొత్తం రేటు 	66.65%- పురుషులు అక్షరాస్యత  	75.44%- స్త్రీలు అక్షరాస్యత  	57.38%
ఆదిత్య రాయ్ కపూర్
ఆదిత్య రాయ్ కపూర్ (జననం 16 నవంబరు 1985) ప్రముఖ బాలీవుడ్ నటుడు. మొదట చానల్ వి లో వీడియో జాకీగా పనిచేసేవారు. లండన్ డ్రీమ్స్(2009) సినిమాలో ఓ చిన్న పాత్రతో తెరంగేట్రం చేసిన ఆదిత్య యాక్షన్ రీప్లే(2010), గుజారిష్(2010) సినిమాల్లో సహాయ నటునిగా నటించారు. 2013లో ఆషికి 2 సినిమాతో హీరోగా మారారు. ఈ సినిమా మంచి విజయాన్ని సాధించింది. ఆ తరువాత యే జవాహీ హై దివాని సినిమాలో సహాయ నటునిగా కనిపించారు. ఈ సినిమా భారి విజయాన్ని నమోదు చేసుకుంది. అతి ఎక్కువ వసూళ్ళు సాధించిన సినిమాగా కూడా నిలిచింది.
తొలినాళ్ళ జీవితం
16 నవంబర్ 1985లో పంజాబీ హిందూ కుటుంబంలో ముంబైలో  జన్మించారు ఆదిత్య. ఆయన తండ్రి పంజాబీ, తల్లి భారతీయ యూదు మతస్థురాలు. ముగ్గురు అన్నదమ్ముల్లో ఆదిత్య ఆఖరివారు. ఆదిత్య పెద్ద అన్నయ్య సిద్దార్ధ్ రాయ్ కపూర్ యూటివి మోషన్ పిక్చర్స్ సంస్థకు ముఖ్య కార్యనిర్వహణాధికారి, రెండో అన్నయ్య కునాల్ రాయ్ కపూర్ కూడా నటుడే. ప్రముఖ బాలీవుడ్ నటి విద్యా బాలన్ ఆదిత్య పెద్ద  అన్నయ్య  సిద్దర్ధ్ రాయ్ కపూర్ ను వివాహం చేసుకున్నారు.
ఆయన తాత రఘుపతి రాయ్ కపూర్ సినీ నిర్మాత. ఆదిత్య తాత, అమ్మమ్మ ప్రముఖ నాట్యకళాకారులు. భారతదేశానికి సామా నాట్యాన్ని పరిచయం చేసింది వీరే. ముంబైలోని కుఫే పరేడ్ లో జి.డి.సోమానీ మెమోరియల్ స్కూల్ లోనూ, సెయింట్ గ్జేవియర్స్ కళాశాలలోనూ చదువుకున్నారు ఆదిత్య.
నటనలో ఎటువంటి శిక్షణా తీసుకోని ఆదిత్య, నాట్యంలోనూ, వాచకంలోనూ శిక్షణ తీసుకున్నారు. ఆయనకు నటునిగా అవ్వాలనే బలమైన కోరిక లేకపోయినా లండన్ డ్రీమ్స్ సినిమాకు ఆడిషన్స్ కు వెళ్ళిన తరువాత నటనపై శ్రద్ధ పెరిగింది. చిన్నప్పుడు క్రికెటర్ అవ్వాలనే కోరిక ఉన్నా 6వ తరగతి తరువాత క్రికెట్ శిక్షణా తరగతులకు వెళ్ళడం మానేశారు ఆదిత్య.
తొలి చిత్రం, కెరీర్ లో ఒడిదుడుకులు (2009–2010)
మ్యూజిక్ చానెల్ అయిన చానెల్ వి లో వీడియో జాకీగా కెరీర్ ప్రారంభించారు ఆదిత్య. ప్రత్యేకమైన వాక్ శైలి, కామెడీ టైమింగ్ ఆయన షోలను హిట్ అయ్యేలా చేశాయి. 2009లో విపుల్ షా దర్శకత్వంలో లండన్ డ్రీమ్స్ సినిమాలో చిన్న పాత్రలో కనిపించారాయన. ఈ సినిమాలో సల్మాన్ ఖాన్, అజయ్ దేవగణ్ లతో కలసి నటించారు. ఈ సినిమా పెద్దగా ఆడలేదు.
అక్షయ్ కుమార్, ఐశ్వర్య రాయ్ నటించిన యాక్షన్ రీప్లే లో ఆదిత్య సహాయ నటునిగా చేశారు. ఈ సినిమా కూడా హిట్ కాలేదు. ఆ తరువాత సంజయ్ లీలా భన్సాలీ దర్శకత్వం వహించిన గుజారిష్(2010) సినిమాలో హృతిక్ రోషన్, ఐశ్వర్య రాయ్ లతో కలసి సహాయ నటునిగా నటించారు. ఈ సినిమా కూడా విజయం సాధించలేదు.
కెరీర్ లో మలుపు (2013)
alt=Aditya Roy Kapur and Shraddha Kapoor smiles for the camera|ఎడమ|thumb| [[ఆషికి 2 సినిమా విజయోత్సవ సభలో నటి శ్రద్ధాకపూర్ తో ఆదిత్య.]] 2013లో మోహిత్ సూరి దర్శకత్వంలో విడుదలైన ఆషికి 2 సినిమాతో ఆదిత్య కెరీర్ పెద్ద మలుపు తిరిగింది. ఈ సినిమా కమర్షియల్ గా పెద్ద హిట్ కావడమే కాక, విమర్శకుల నుంచీ ప్రశంసలు అందుకుంది. ఈ సినిమాలోని ఆదిత్య నటనకు కూడా పలువురు విమర్శకులు ప్రశంసలు కురిపించారు. 2013లో ఈ సినిమా అతి ఎక్కువ వసూళ్ళు సాధించిన చిత్రంగా నిలిచింది.
2014లో హబిబ్ ఫైసల్ దర్శకత్వంలో పరిణీతి చోప్రా తో కలసి దావత్-ఎ-ఇష్క్ సినిమాలో నటించారు ఆదిత్య
హాలీవుడ్ సినిమా గ్రేట్ ఎక్స్ పెక్టేషన్స్ కు హిందీ రీమేక్ అయిన ఫితూర్ సినిమాలో కత్రినా కైఫ్, టబు లతో కలసి నటించారు ఆదిత్య. ఈ సినిమా జనవరి 2016 కల్లా షూటింగ్ పూర్తిచేసుకుంది. ప్రస్తుతం తమిళ్ సినిమా ఓ కాదల్ కణ్మణి(తెలుగులో ఓకే బంగారం) సినిమాకు  హిందీ రీమేక్ ఓకే జానూ లో నటిస్తున్నారు. ఈ సినిమాలో  ఆదిత్య తో కలసి శ్రద్ధ కపూర్ నటించనున్నారు.
సినిమాలు
{| class="wikitable" ! scope="col"|సంవత్సరం ! scope="col"|చిత్రం ! scope="col"|పాత్ర
References
వర్గం:1985 జననాలు వర్గం:జీవిస్తున్న ప్రజలు
జుడాయి
తారాగణం
జుదాయి ( "ఎడబాటు ") 1997 సంవత్సరపు బాలీవుడ్ చలన చిత్రం, సురీందర్ కపూర్ నిర్మిస్తున్న, రాజ్ కన్వర్ దర్శకత్వంలో ఉంది. ఇది ప్రధాన పాత్రలలో అనిల్ కపూర్, శ్రీదేవి, ఊర్మిలా మటోండ్కర్ కలిగి ;, ఖాదర్ ఖాన్, ఫరీదా జలాల్ , జానీ లేవేర్, పరేష్ రావల్ , ఉపాసన సింగ్, సయీద్ జాఫ్రీ సహాయక పాత్రల్లో ; పూనమ్ థిల్లాన్ ఒక ప్రత్యేక రూపాన్ని ఇవ్వగా. ఈ చిత్రం 1994 తెలుగు సినిమా శుభలగ్నం రీమేక్. ఈ చిత్రం కూడా ఒక టెలివిజన్ సిరీస్, ప్రధాన లక్ష్మి ఆంగన్ కి పునర్నిర్మాణం కాబడింది.
వర్గం:1997 సినిమాలు
సిహెచ్.లక్ష్మణ చక్రవర్తి
జీవిత విశేషాలు
లక్ష్మణ చక్రవర్తి మెదక్ జిల్లా నర్సాపురం దగ్గరి గ్రామం గుమ్మడిదలలో 1976లో 30 జూన్ న జన్మించారు. తిరుమల నల్లాన్ చక్రవర్తుల ఇంటిపేరు. తల్లి అలివేలు మంగతాయారు, తండ్రి సంపత్కుమారాచార్యులు.
అముద్రిత రచనలు
తమిళ నవల కావల్ కోట్టమ్ కావలి కోట పేరుతో తెలుగు అనువాదం సాహిత్య విమర్శకులు, సాహిత్య విమర్శ భావనలపై వ్రాసిన వ్యాసాలు,
డోన్ మండలం
డోన్ మండలం (ద్రోణాచలం), ఆంధ్రప్రదేశ్ రాష్ట్రంలోని నంద్యాల జిల్లాకు చెందిన మండలం. డోన్ ఈ మండలానికి కేంద్రం. మండలంలో 16 గ్రామాలున్నాయి. మండలానికి తూర్పున బేతంచర్ల, ఉత్తరాన క్రిష్ణగిరి, వెల్దుర్తి మండలాలు, పశ్చిమాన తుగ్గలి, దక్షిణాన ప్యాపిలి, ఆగ్నేయంలో బనగానపల్లె మండలాలు సరిహద్దులుగా ఉన్నాయి.
గణాంకాలు
మండల కేంద్రమైన డోన్ 2001 లో గ్రామంగా ఉండగా, 2011 నాటికి అది నగర పంచాయితీగా మారింది. 2001 లో మండల జనాభా 1,02,005 ఉండేది. 2011 నాటికి ఇది 1,20,232 కు చేరి 17.87% పెరుగుదల నమోదు చేసింది. మండల లోని మొత్తం జనాభాలో దాదాపు సగం మంది డోన్ నగర పంచాయితీ పరిధిలోలో నివసిస్తున్నారు.
రఘువీర
రఘువీర (1902 - మే 14, 1963) భాషావేత్త, విద్యావేత్త, పండితుడు, భారతీయ జనసంఘ్ నాయకుడు, భారత రాజ్యాంగ సంఘ సభ్యుడు. ఆయన వేద సంస్కృత భాషను పునరుద్ధరించడం, సప్రమాణ మహాభారతాన్ని రూపుదిద్దడం, ప్రపంచ భాషల నిఘంటువు నిర్మించడం వంటి మహా కార్యాల్లో కీలకమైన కృషి చేసిన వారు.
బాల్యం
మున్షీరాం దంపతులకు 1902లో బ్రిటీష్ ఇండియాలోని పంజాబ్ ప్రావిన్సుకు చెందిన రావల్పిండి నగరం (నేటి పాకిస్తానీ పంజాబ్ ప్రావిన్సులో ఉంది) లో రఘువీర జన్మించారు. ఆయన తండ్రి మున్షీరాం రావల్పిండిలో ఉన్నత పాఠశాల ప్రధానాధ్యాపకులుగా పనిచేసేవారు. తల్లి ఆయన చిన్నతనంలోనే మరణించారు. రఘువీర పూర్వీకులు నేటి హర్యానాలోని (అప్పటి పంజాబ్ ప్రావిన్సు) జగాధరీ పట్టణానికి చెందినవారు. ఆయనది వైశ్య కులంలో సంప్రదాయ వైష్ణవ కుటుంబం. రఘువీర పూర్వీకులు చాలావరకూ అధ్యయనం, బోధన రంగాల్లోనే పనిచేశారు.
విద్యాభ్యాసం
రఘువీర చిన్నతనం నుంచీ చురుకైన విద్యార్థిగానే పేరు గడించారు. విద్యార్థి వేతనం స్వీకరిస్తూ సంస్కృతం ఎం.ఏ. పరీక్షలో ప్రథమ స్థానంలో ఉత్తీర్ణత పొందారు. ఆపైన పరిశోధక విద్యార్థిగా లాహోర్ లోని పంజాబ్ విశ్వవిద్యాలయంలో కృషిచేసి డాక్టరేట్ పొందారు. వారాహగృహ్య సూత్రాలపై చేసిన పరిశోధనకు గాను హాలెండ్ కు చెందిన యుట్ రీప్త్ విశ్వవిద్యాలయం నుంచి డి.లిట్. పొందారు. ఆయన 1928 నాటికే మూడు డాక్టరేట్లు పొందారు, 1940 నాటికి ఆయనకు విదేశీ విశ్వవిద్యాలయాల నుంచి మూడు డి.లిట్.లు లభించాయి.
పరిశోధన, బోధన
లాహోర్ నగరంలోని సనాతన ధర్మ కళాశాలలో సంస్కృత ఆచార్యునిగా, సంస్కృత శాఖ అధిపతిగా దీర్ఘకాలం పనిచేసి 1946లో కళాశాలలోని ఉద్యోగాన్ని విరమించుకున్నారు. 1946 సంవత్సరంలో నాగ్ పూర్ ప్రాంతంలో అత్యంత ప్రాచీనమైన, విలువైన భూర్జ, తాళ పత్రాలు సేకరించి వేద సంస్కృత భాషను పునరుద్ధరించడంలో గట్టి కృషిచేశారు. రఘువీర జాతీయవాది అయిన భాషావేత్తగా ఆంగ్ల భాష సర్వాధిపత్యాన్ని ప్రశ్నిస్తూ సాగారు. హిందీ, సంస్కృతం, పర్షియన్, అరబిక్, ఆంగ్లం, ఉర్దూ, బెంగాలీ, మరాఠీ, తమిళం, తెలుగు, పంజాబీ మొదలుకొని అనేక భాషల్లో ఆయన ప్రావీణ్యత సంపాదించారు. సంస్కృత భాషలో అనేక విలువైన, ప్రామాణికమైన గ్రంథాలు నేరుగా ఆయన ప్రమేయంతోనో, ఆయన పరోక్షంగా ప్రోత్సాహంతోనో రూపుదిద్దుకున్నాయి.
మూలాలు
వర్గం:1902 జననాలు వర్గం:1963 మరణాలు వర్గం:సాహితీకారులు
కిమి వర్మ
alt=Kimi Verma.jpg|thumb|కిమి వర్మ కిమి వర్మ ప్రముఖ బాలీవుడ్ నటి, ఫ్యాషన్ డిజైనర్. బాంబే విశ్వవిద్యాలయంలో ఎంబిఎ చదివిన తరువాత ఆమె లాస్ ఏంజిలెస్ కు మారిపోయారు. ప్రస్తుతం కూడా ఆమె అక్కడే నివసిస్తున్నారు. ఆమెకు స్వంతంగా స్త్రీల ఫ్యాషన్ హౌస్ ఉంది. ఆ కంపెనీకి లీడ్ డిజైనర్, సి.ఈ.వోగా కిమీ పనిచేస్తున్నారు.
వ్యక్తిగత జీవితం
1977 నవంబరు 20న పంజాబ్లో జన్మించారు కిమి. పంజాబీ హిందూ కుటుంబంలో పుట్టారామె. పంజాబ్ లో పుట్టినా ఆమె చదువు ముంబైలో సాగింది. బాంబే విశ్వవిద్యాలయం నుండి ఎంబిఎ పట్టా అందుకున్నారు కిమి. ఆ తరువాత ఆమె కాలిఫోర్నియాలోని లాస్ ఏంజలస్ కు మకాం మారిపోయారు ఆమె. ప్రస్తుతం లాస్ ఏంజలస్ లో లేడీస్ ఫ్యాషన్ హౌస్ నడుపుతున్నారు కిమి. ఆ కంఫెనీకి సి.ఈ.వో గానే కాక, లీడ్ డిజైనర్ గా కూడా వ్యవహరిస్తున్నారు ఆమె. కిమి మోడల్ గానూ, నటిగానూ కూడా చాలా సంవత్సరాలు పనిచేశారు. అన్నీ పంజాబీ సినిమాలే చేశారు కిమి.
కెరీర్
నసీబో(1994)లో ఒక పాత్రతో తెరంగేట్రం చేశారు కిమి. ఆ తరువాత కహర్(1997), జీ ఆయున్ ను, అసును మాన్ వత్నా డా, మేరా పిండ్-మై హోం వంటి పంజాబీ సినిమాల్లో నటించారామె. కొన్ని టివి సీరియల్స్ లోనూ, మోడల్ గానూ కూడా పనిచేశారు కిమి.
బయటి లింకులు
వర్గం:1977 జననాలు వర్గం:జీవిస్తున్న ప్రజలు
మద్రాసు విశ్వవిద్యాలయం
మద్రాసు విశ్వవిద్యాలయం భారతదేశ ప్రాచీన విశ్వవిద్యాలయాలలో ఒకటి. కలకత్తా విశ్వవిద్యాలయము, బొంబాయి విశ్వవిద్యాలయం ల తరువాత స్థాపించబడింది. ఇక్కడ ఎందరో ప్రముఖులు విద్యాభ్యాసం చేసారు.
వైస్ ఛాన్సలర్లు
మద్రాసు విశ్వవిద్యాలయంలోనే విద్యాభ్యాసం చేసిన ప్రపంచప్రఖ్యాత వైద్యనిపుణుడు, విద్యావేత్త ఆర్కాటు లక్ష్మణస్వామి మొదలియారు ఇదే విశ్వవిద్యాలయానికి అత్యంత సుదీర్ఘకాలం (27 సంవత్సరాలు) పాటు ఉపకులపతిగా పనిచేసిన రికార్డు సాధించారు.
తెలుగు శాఖ
తెలుగు శాఖ విద్యార్ధుల సిద్ధాంత గ్రంథాలు శోధగంగ వెబ్సైటులో అందుబాటులో (2017నుండి) వున్నాయి.
మూలాలు
వర్గం:విశ్వవిద్యాలయాలు వర్గం:1857 స్థాపితాలు వర్గం:మద్రాసు విశ్వవిద్యాలయం వర్గం:చెన్నై
సోమందేపల్లె మండలం
సోమందేపల్లె మండలం, ఆంధ్ర ప్రదేశ్ రాష్ట్రములోని శ్రీ సత్యసాయి జిల్లాకు చెందిన మండలం.
కదిరి మండలం
కదిరి మండలం, ఆంధ్రప్రదేశ్ రాష్ట్రంలోని శ్రీ సత్యసాయి జిల్లాలోని మండలం.
బొటికర్లపాడు
బొటికర్లపాడు  ప్రకాశం జిల్లా కనిగిరి మండలానికి చెందిన రెవెన్యూయేతర గ్రామం. ఈ గ్రామం గురవాజీపేట గ్రామ పంచాయతీలోని ఒక శివారు గ్రామం.
మండల పరిషత్తు ప్రాథమిక పాఠశాల
ఈ గ్రామంలో, ప్రధాన రహదారికి కొద్దిదూరంలో ఉన్న ఈ పాఠశాలలో, 1వ తరగతి నుండి 5వ తరగతి వరకు విద్యాబోధన జరుగుచున్నది. ఇక్కడ 62 మంది విద్యార్థులు విద్యనభ్యసించుచుండగా, ముగ్గురు ఉపాధ్యాయులు ఉన్నారు. ఉపాధ్యాయులు, చిన్నారులకు పర్యావరణ పరిరక్షణ, ప్రాధాన్యత గురించి వివరించి, వీరిని మొక్కలు నాటేందుకు ప్రోత్సహించారు. చిన్నారులు గూడా ఎంతో ఉత్సాహంగా మొక్కలు సంరక్షించేటందుకు ముందుకు వచ్చారు. గ్రామస్థులు గూడా కొంత స్థలం పాఠశాలకు ఇచ్చారు. రెండు సంవత్సరాల క్రితం, మొదట వీరు పాఠశాల ఆవరణ అంతటకూ ముళ్ళకంచె ఏర్పాటు చేసుకొని, శుభ్రం చేసికొని, తొలివిడతగా నర్సరీ నుండి 150 మొక్కలను తీసికొనివచ్చి పాఠశాల ఆవరణ ముందు నాటినారు. వాటిని కంటికిరెప్పలాగా కాపాడుకుంటూ ప్రతి మొక్కనూ బ్రతికించుకున్నారు. తిరిగి గత సంవత్సరం మరియొక 80 మొక్కలు తీసికొని వచ్చి, పాఠశాల ఆవరణ వెనుక ప్రక్క నాటినారు. ప్రస్తుతం పాఠశాలలో, 230 పైగా మొక్కలు ఏపుగా పెరిగి చెట్లుగా దర్శనమిచ్చుచూ, ఆహ్లాదం పంచుచున్నవి. పాఠశాల ఆవరణ నందనవనాన్ని తలపింపజేయుచున్నది. ఈ పాఠశాల ఆవరణలో వేప, కానుగ, రావి, తురాయి, మామిడి, నేరేడు, గన్నేరు తదితర చెట్లు ఉన్నాయి. ప్రధానోపాధ్యాయుడు, మరి కొందరు, శ్రద్ధపెట్టి వేసవి సెలవులలోగూడా పాఠశాలకు వచ్చి, మొక్కలకు నీరు పెట్టి సంరక్షించుచూ అందరి మన్ననలనూ పొందుచున్నారు.
జె.వెంకటరామన్
జె.వెంకటరామన్ కర్ణాటక సంగీత గాత్ర విద్వాంసుడు.
విశేషాలు
ఇతడు 1934, జూలై 5వ తేదీన తమిళనాడు, తిరుచిరాపల్లిలో జన్మించాడు. ఇతడు కర్ణాటక సంగీతాన్ని మొదట తన తండ్రి కె.వి.జయరామ అయ్యంగార్ వద్ద నేర్చుకున్నాడు. ఆ తర్వాత అలత్తూర్ వెంకటేశ అయ్యర్, ఎం.ఎ.వేణుగోపాలన్‌ల వద్ద తన సంగీతాన్ని మెరుగు పరచుకున్నాడు. ఇతడు దేశవిదేశాలలో జరిగిన సంగీతోత్సవాలలో పాల్గొని కర్ణాటక గాత్ర విద్వాంసునిగా తన సత్తా చాటాడు. ఆకాశవాణి, దూరదర్శన్‌లలో అనేక కచేరీలను చేశాడు. ఆకాశవాణి తిరుచురాపల్లి కేంద్రం నిలయ విద్వాంసునిగా పనిచేశాడు. ఇతను మంచి గురువు కూడా. సీతాలక్ష్మి రామస్వామి కాలేజి, తిరుచిరాపల్లి వంటి అనేక విద్యాసంస్థలలో విజిటింగ్ ఫ్యాకల్టీగా సంగీత పాఠాలు చెప్పాడు. కర్ణాటక సంగీతంపై అనేక సంస్థలు నిర్వహించిన కార్యశాలలకు ఇతడు హాజరయ్యాడు. ఇతడు అనేక పాటలను రికార్డు చేశాడు.
సంగీత రంగంలో ఇతడి కృషిని గుర్తించి అనేక సంగీత సభలు ఇతడిని సన్మానించాయి. చెన్నైలోని నారద గానసభ ఇతడిని సంగీత శ్రేష్ఠ బిరుదుతో సత్కరించింది. కొయంబత్తూరుకు చెందిన భారతీయ విద్యాభవన్ ఇతడిని సంగీత సమ్రాట్ బిరుదుతో గౌరవించింది. 1998లో మద్రాసు సంగీత అకాడమీ వారిచే పల్లవిని ఆలపించడంలో బంగారు పతకాన్ని గెలుచుకున్నాడు. అమెరికా క్లీవ్‌లాండులో జరిగిన త్యాగరాజ సంగీత ఉత్సవాలలో "సంగీత కళాసాగరం" బిరుదుతో సత్కరించబడ్డాడు. 2010లో శ్రీరంగం గురుగుహ గానసభ వారు "స్వరలయ శిఖామణి" బిరుదుతో సత్కరించారు. 2011లో కేంద్ర సంగీత నాటక అకాడమీ ఇతడికి కర్ణాటక సంగీతం గాత్రం విభాగంలో అవార్డును ప్రకటించింది. 2013లో నాదద్వీపం ట్రస్ట్ వారు ఇతడిని "నాదద్వీప కళానిధి" బిరుదుతో సత్కరించారు. 2013లో మద్రాసు సంగీత అకాడమీ ఇతడిని సంగీత కళాచార్య అవార్డుతో సత్కరించింది.
ఇతడు 2020, జూలై 30వ తేదీన తన 86వ యేట మరణించాడు.
జ్యోతిరాదిత్య సింధియా
తొలినాళ్ళ జీవితం
ఆ తర్వాత ఢిల్లీ విశ్వవిద్యాలయం  అనుబంధ కళాశాల అయిన సెయింట్ స్టీఫెన్ కాలేజి చేరాడు. తరువాత అతను హార్వర్డ్ విశ్వవిద్యాలయం అండర్గ్రాడ్యుయేట్ లిబరల్ ఆర్ట్స్ కాలేజీ అయిన హార్వర్డ్ కాలేజీకి బదిలీ అయ్యాడు, అక్కడ అతను 1993 లో ఎకనామిక్స్ లో బిఎ పట్టా పొందాడు. 2001 లో, స్టాన్ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుండి మాస్టర్ ఆఫ్ బిజినెస్ అడ్మినిస్ట్రేషన్ పొందాడు.
తొలినాళ్లలో
2001 సెప్టెంబర్ 30న, ఉత్తర ప్రదేశ్‌ లో జరిగిన విమాన ప్రమాదంలో సింధియా తండ్రి సిట్టింగ్ ఎంపి మాధవరావు సింధియా మరణం కారణంగా గునా నియోజకవర్గంలో ఉప ఎన్నికలు వచ్చాయి. డిసెంబర్ 18 న, అతను అధికారికంగా భారత జాతీయ కాంగ్రెస్లో చేరాడు, తన తండ్రి నడిచిన "లౌకిక, ఉదారవాద, సామాజిక న్యాయం విలువలను" సమర్థిస్తానని ప్రతిజ్ఞ చేశాడు.
ఫిబ్రవరి 24 న, గునాలో జరిగిన ఉప ఎన్నికలో సింధియా తన సమీప ప్రత్యర్థి బిజెపి కి చెందిన దేశ్ రాజ్ సింగ్ యాదవ్‌ను సుమారు 450,000 ఓట్ల తేడాతో ఓడించాడు. ఇతను 2004 మే నెలలో తిరిగి ఎన్నికయ్యాడు, 2007 లో కేంద్ర మంత్రుల మండలికి కమ్యూనికేషన్స్ అండ్ ఇన్ఫర్మేషన్ టెక్నాలజీ మంత్రిగా బాధ్యతలు స్వీకరించాడు. ఆ తర్వాత వరుసగా మూడోసారి 2009 లో తిరిగి ఎన్నికయ్యాడు వాణిజ్య మరియు పరిశ్రమల శాఖ మంత్రి అయ్యారు.
మూలాలు
వర్గం:1971 జననాలు వర్గం:భారత ప్రభుత్వ మంత్రులు
హైదరాబాద్ హలీమ్
తయారీ విధానం
గోధుమ రవ్వ, నెయ్యి, మటన్ (బోన్‌లెస్), పుట్నాల పప్పు (తినే శెనగ పప్పు), గరం మసాలా, ఉల్లిపాయలు, కొత్తిమీర, పుదీనా, తో తయారు చేస్తారు. లేత పొట్టేలు మాంసం అయితే రుచి బాగా ఉంటుంది. మాంసాన్ని పెద్ద మందపాటి పాత్రలో ఐదు గంటల పాటు ఉడికిస్తారు. గోధుమ రవ్వ, పుట్నాల పొడి, గరం మసాల వేసి బాగా కలిపి మరో నాలుగు గంటల పాటు సన్నటి సెగపై (అడుగు అంటకుండా) ఉడికిస్తారు. బాగా మెత్తగా ఉడికిన తర్వాత ఈ మిశ్రమానికి నెయ్యి కలిపి మెత్తగా కలిసిపోయే వరకూ గూటా కర్రలతో రుబ్బుతారు. శాకాహార హలీం కూడా క్రమేణా ప్రాచుర్యంలోకి వస్తోంది.
హైదరాబాద్ లో హలీం
హైదరాబాద్‌ నగరంలో హలీం తయారీలో ‘పిస్తాహౌస్‌’ అంతర్జాతీయంగా పేరుగాంచింది. ‘ప్యారడైస్‌’, ‘కేఫ్‌ 555’, ‘హైదరాబాద్‌హౌస్‌’ వంటి సంస్థలు కూడా హలీం తయారుచేస్తాయి.
మలేషియా, సింగపూర్‌, సౌదీ అరేబియా వంటి దేశాలకు పోస్టల్‌, విమానాల ద్వారా హలీంను పంపిస్తున్నారు. హలీంను ఆన్‌ లైన్‌ ద్వారా ఆర్డరిచ్చిన వెంటనే హలీం ఇంటికి చేరవేసేలా ఏర్పాట్లు చేశారు. ఆర్డరందిన వెంటనే ప్రత్యేక బృందాలు వేడి వేడి హలీం డబ్బాలను ఆర్డరిచ్చిన వారికి చేరవేస్తారు.
మూలాలు
వర్గం:ముస్లింల పండుగలు వర్గం:ముస్లింల సాంప్రదాయాలు వర్గం:వంటకాలు వర్గం:హైదరాబాదీ వంటకం
తెలుగు సాహిత్యం - నన్నయ యుగము
తెలుగు సాహిత్యంలో సా.శ. 1000 నుండి 1100 వరకు నన్నయ యుగము అంటారు.
రాజకీయ, సామాజిక వేపధ్యం
నన్నయకు ముందే ఆంధ్ర సాహిత్యానికి సన్నాహాలు జరిగాయి. రంగం సిద్ధమైంది. ప్రస్తావనానంతరము పాత్ర ప్రవేశపు సూచన కూడా ఇవ్వబడింది. ఇక నన్నయ అనే సూత్రధారుడు "ఆంధ్ర మహా భారతము" అనే పాత్రను తెలుగు సాహితీ రంగంపై ఆవిష్కరించాడు. భారత రచనా ప్రేరణ యశస్సు రాజరాజనరేంద్రునకు దక్కినా గాని అంతకు ముందు మార్గ కవితను సేవించుచున్న ఆంధ్రులకు తెలుగు దేశి కవితను పుట్టించిన ఘనత చాళుక్య రాజులకు దక్కింది.
బాదామి చాళుక్య రాజైన రెండవ పులకేశి (సా.శ.608–644) తూర్పు దక్కన్ ప్రదేశాన్ని (ఇప్పటి ఆంధ్ర ప్రదేశ్ రాష్ట్రంలోని కోస్తా జిల్లాలను) సా.శ. 616 సంవత్సరంలో, విష్ణుకుండినుని ఓడించి, తన అధీనంలోకి తీసుకొన్నాడు. రెండవ పులకేశి సోదరుడైన కుబ్జ విష్ణువర్ధనుడు అన్న అనుమతితో వేంగిలో స్వతంత్ర రాజ్యం స్థాపించాడు. ఈ ప్రాంతం క్రమంగా వేంగి సామ్రాజ్యంగా పరిణితి చెందింది. కాని రాజరాజ నరేంద్రుని కాలానికి అంతఃకలహాల వలన, శత్రువుల దండయాత్రల వలన వేంగి గణనీయంగా బలహీనపడింది. అయితే తెలుగు సాహిత్యం మాత్రం వ్రేళ్ళూనుకొని అప్పటినుండి మహావృక్షంగా విస్తరించింది. తూర్పు చాళుక్యులు తెలుగు సాహిత్యానికి తొలిపలుకులు పలికారు. తొమ్మిదో శతాబ్దం రెండవ అర్థభాగంలో రెండవ విజయాదిత్యుని పరిపాలనాకాలంలో తెలుగులో కవిత్వం ప్రారంభం అయిందని అద్దంకి, కందుకూరులలో నున్న పాండురంగ శిలాశాసనాలు చెబుతున్నాయి. ప్రఖ్యాతి గాంచి, ప్రాచుర్యంలోకి వచ్చిన సాహిత్య కార్యకలాపాలు 11వ శతాబ్దంలో కవిత్రయంలో మెదటి వాడైన నన్నయ్య మహాభారతాన్ని తెనిగించడం ప్రాంరంభించేవరకు జరగలేదు.
ఇక్కడ "మార్గ కవిత", "దేశి కవిత" అనేవి ఏమిటి? తెనుంగును నిలిపిన చాళుక్యరాజులెవరు? - అనే వాటిపై సాహితీవేత్తలు పలు అభిప్రాయాలు వెలిబుచ్చారు. ఏమైనా "దేశి కవిత" అంటే నిజమైన తెలుగు సాహిత్య రూపంగా భాష ఆవిర్భవించిందని పలువురి అభిప్రాయం.
బొద్దు పాఠ్యం'వాలు పాఠ్యం'వాలు పాఠ్యం'వాలు పాఠ్యం'వాలు పాఠ్యం'వాలు పాఠ్యం''
ఈ యుగంలో తెలుగు లిపి
left|thumb|275px|చాళుక్య భీముని శాసనం లిపి right|thumb|275px|రాజరాజనరేంద్రుని శాసనం లిపి
పర్బతి గిరి
పర్బతి గిరి ( 1926 జనవరి 19 - 1995 ఆగస్టు 17), ధనంజయ్ గిరి కుమార్తె. పశ్చిమ ఒడిశామదర్ థెరిసా అని ముద్దుగా పిలువబడే ఈ మహిళ భారతదేశం లోని ఒడిశా కు చెందిన ప్రముఖ మహిళా స్వాతంత్ర్య సమరయోధురాలు. భారత స్వాతంత్ర్య పోరాటంలో ఒడిశాకు చెందిన మహిళా స్వాతంత్ర్య సమరయోధులు గణనీయమైన పాత్ర పోషించారు.
ఆమె బ్రిటిష్ వ్యతిరేక ప్రభుత్వ కార్యకలాపాల కారణంగా ఆమె రెండు సంవత్సరాలు ఖైదు చేయబడింది. మహాత్మా గాంధీ "క్విట్ ఇండియా" పిలుపు తరువాత ఆందోళన ముందంజలో ఉన్నప్పుడు పర్బతి గిరికి కేవలం 16 సంవత్సరాల వయస్సు. స్వాతంత్ర్యం తరువాత ఆమె దేశానికి సామాజికంగా సేవ చేయడం కొనసాగించింది. ఆమె పైక్మల్ గ్రామంలో అనాథాశ్రమాన్ని ప్రారంభించింది, అనాథల సంక్షేమం కోసం తన మిగిలిన జీవితాన్ని అంకితం చేసింది.
ప్రారంభ జీవితం
గిరి ప్రస్తుత బార్ ఘర్ జిల్లా బీజేపూర్ సమీపంలోని సంలైపాడర్ గ్రామంలో, అవిభక్త సంబల్ పూర్ జిల్లాలో 1926 జనవరి 19న జన్మించింది.
ఆమె మూడవ తరగతి తర్వాత మానేసి గ్రామం నుండి గ్రామానికి ప్రయాణించడం ప్రారంభించింది, కాంగ్రెస్ కోసం ప్రచారం చేసింది. 1938లో ఆమె 12 ఏళ్ల వయసులో సలైపాడర్ లో జరిగిన సమావేశంలో కాంగ్రెస్ సీనియర్ నాయకులు ఆమెను కాంగ్రెస్ కోసం పనిచేయడానికి అనుమతించమని తన తండ్రిని ఒప్పించడానికి ప్రయత్నించారు. హస్తకళలు, అహింసా, స్వావలంబన తత్వశాస్త్రంతో సహా ఆశ్రమంలో పర్బతి అనేక విషయాలు నేర్చుకున్నాడు.
ధర్మవరం మండలం
ధర్మవరం మండలం, ఆంధ్రప్రదేశ్ రాష్ట్రంలోని శ్రీ సత్యసాయి జిల్లాకు చెందిన మండలం.
పర్బతి గిరి
స్వాతంత్ర్య సమరం
ఆమె మేనమామ రామచంద్ర గిరి కాంగ్రెస్ నాయకుడు, సమ్మాయిపాడర్ గ్రామం జాతీయవాదులకు సమావేశమయ్యే ముఖ్యమైన ప్రదేశం. ఆమె తన మామయ్యతో జరిగే సమావేశాలను వింటూ కూర్చుని వినడం వలన స్వాతంత్ర్య సమరంలో పాల్గొనడానికి ప్రభావితం అయినది. 1940లో పర్బతి కాంగ్రెస్ పార్టీ కొరకు బార్ఘర్, సంబల్ పూర్, పదమ్ పూర్, పానిమారా, ఘేన్స్, ఇతర ప్రాంతాలకు ప్రయాణించడం ప్రారంభించింది. ఆమె గ్రామస్థులకు శిక్షణ ఇచ్చి, ఖాదీని ఎలా తిప్పాలో, నేయాలో నేర్పింది. 1942 నుండి ఆమె 'క్విట్ ఇండియా' ఉద్యమం కోసం ప్రచారం చేసింది, చాలాసార్లు అరెస్టు చేయబడింది, కానీ ఆమె మైనర్ కాబట్టి పోలీసులు ఆమెను విడుదల చేయాల్సి వచ్చింది. ఆమె బర్గర్ లోని ఎస్.డి.ఓ కార్యాలయంపై దాడి చేసినప్పుడు అరెస్టు చేయబడింది. సంబల్ పూర్ జైలులో ఆమెకు రెండేళ్ల కఠిన కారాగార శిక్ష విధించారు. బార్ ఘర్ కోర్టులో ఆమె బ్రిటిష్ వారిని ధిక్కరిస్తూ కోర్టును బహిష్కరించమని న్యాయవాదులను ఒప్పించడానికి ఆందోళన చేసింది.
స్వాతంత్ర్యానంతరం
స్వాతంత్ర్యం తరువాత ఆమె 1950లో అల్లాబాబాద్ లోని ప్రయాగ్ మహిళా విద్యాపీట్ లో తన పాఠశాల విద్యపూర్తి చేసింది. నాలుగు సంవత్సరాల తరువాత ఆమె తన సహాయ పనిలో రమా దేవి (క్యూ.వి.) తో చేరింది. 1955లో ఆమె సంబల్ పూర్ జిల్లా ప్రజల ఆరోగ్యం, పరిశుభ్రతను మెరుగుపరచడానికి ఒక అమెరికన్ ప్రాజెక్టులో చేరారు. ఆమె నృసింఘనాథ్ వద్ద మహిళలు, అనాథల కోసం కస్తూర్బా గాంధీ మత్రూనికేతన్ ఆశ్రమాన్ని ప్రారంభించింది, సంబల్ పూర్ జిల్లాలోని జుజోమురా బ్లాక్ కింద బిరాసింగ్ గార్ వద్ద నిరాశ్రయుల కోసం డాక్టర్ సంత్రా బాల్ నికేతన్ అనే మరొక ఆశ్రమాన్ని ప్రారంభించింది. ఆమె జైలు అభివృద్ధి, కుష్టు వ్యాధి నిర్మూలనలో పనిచేసింది.
మూలాలు
వర్గం:1995 మరణాలు వర్గం:1926 జననాలు వర్గం:ఒడిశా స్వాతంత్ర్య సమర యోధులు వర్గం:భారత మహిళా స్వాతంత్ర్య సమర యోధులు
ఒ.ఎస్.త్యాగరాజన్
ఒ.ఎస్.త్యాగరాజన్ (జ. 3 ఏప్రిల్ 1947 ) చెన్నైకి చెందిన కర్ణాటక గాత్ర విద్వాంసుడు.
విశేషాలు
ఇతని తండ్రి ఒ.వి.సుబ్రహ్మణ్యం సంగీత విద్వాంసుడు. ఇతడు మొదట తన తండ్రి వద్ద సంగీతం నేర్చుకున్నాడు. తరువాత టి.ఎం.త్యాగరాజన్ వద్ద శిక్షణ పొందాడు. లాల్గుడి జయరామన్ ఇతడు వృత్తిలో ఎదగడానికి సహాయపడ్డాడు. ఆకాశవాణి, దూరదర్శన్‌లలో ఎ- గ్రేడు కళాకారుడిగా ఇతడు అనేక కచేరీలను చేశాడు. ఇతడు చెన్నైలోని అన్ని పేరున్న సంగీతసభలతోపాటుగా దేశంలోని పలు ప్రాంతాలలో కార్యక్రమాలను చేశాడు. ఇతడి గాత్రానికి లాల్గుడి జయరామన్, ఎం.ఎస్.గోపాలకృష్ణన్, వి.వి.సుబ్రహ్మణ్యం వయోలిన్ వాద్యంతో, పాల్గాట్ మణి అయ్యర్, టి.కె.మూర్తి, పాల్గాట్ ఆర్.రఘు, కరైకుడి మణి, త్రిచి శంకరన్, ఉమయల్పురం కె.శివరామన్ మృదంగ వాద్యంతో, జి.హరిశంకర్ కంజీరతో, విక్కు వినాయకరం ఘటవాద్యంతో సహకారాన్ని అందించారు. ఇతడు అమెరికా, కెనెడా, ఆస్ట్రేలియా, సింగపూర్, మధ్య ఆసియా దేశాలు, మలేసియా, హాంగ్ కాంగ్, దక్షిణ ఆఫ్రికా, ఐరోపా దేశాలు వంటి అనేక దేశాలలో పర్యటించి అక్కడ సంగీత కచేరీలు చేశాడు. అన్నామలై విశ్వవిద్యాలయంలో లలితకళల విభాగానికి ఇతడు డీన్‌గా ఐదు సంవత్సరాలు పనిచేశాడు. ఎంతో మంది శిష్యులకు సంగీత శిక్షణను ఇచ్చాడు.
వివాదాలు
ఇండియా #మీటూ ఉద్యమంలో భాగంగా గాయిని చిన్మయి తన ట్విట్టర్ అకౌంటులో ఒ.ఎస్.త్యాగరాజన్‌చే లైంగిక వేధింపులకు గురైన వారి వివరాలు బయటపెట్టింది. మరొక ప్రవాస భారతీయ కర్ణాటక సంగీత విద్యార్థిని చేసిన లైంగిక ఆరోపణలు సోషియల్ మీడియాలో వివరంగా ప్రచురింపబడింది. దీనితో మద్రాస్ సంగీత అకాడమీ ఇతని, ఆరోపణలు ఎదుర్కొన్న మరికొందరు కళాకారుల కచేరీలను 2018, 19 సంవత్సరాలలో రద్దు చేసింది.
ప్లైస్టోసీన్
ప్లైస్టోసీన్ అనేది భౌగోళిక కాల మానంలో ఒక ఇపోక్. 25,80,000 సంవత్సరాల కిందటి నుండి, 11,700 సంవత్సరాల కిందటి వరకూ ఉన్న కాలమే, ప్లైస్టోసీన్. జనాంతికంగా దీన్ని మంచు యుగం అని కూడా పిలుస్తూంటారు. పదేపదే గ్లేసియేషన్లు ఏర్పడిన అత్యంత ఇటీవలి కాలమిది. ప్లైస్టోసీన్ ముగింపు, చివరి గ్లేసియల్ కాలపు ముగింపూ, పురావస్తు కాలమానం లోని పాతరాతియుగపు ముగింపూ అన్నీ ఒకే సమయంలో జరిగాయి.
ప్లైస్టోసీన్, క్వాటర్నరీ పీరియడ్ లోని మొదటి ఇపోక్. సెనోజోయిక్ ఎరా లోని ఆరవ ఇపోక్. ICS కాలమానంలో, ప్లైస్టోసీన్‌ను నాలుగు దశలుగా లేదా ఏజ్‌లుగా విభజించారు. గెలాసియన్, కాలాబ్రియన్, మధ్య ప్లైస్టోసీన్ (అనధికారికంగా "చిబానియన్"), ఎగువ ప్లైస్టోసీన్ (అనధికారికంగా "టరాన్టియన్"). ఈ అంతర్జాతీయ విభజనతో పాటు, వివిధ ప్రాంతీయ విభజనలు కూడా వినియోగంలో ఉన్నాయి.
2009 లో ఇంటర్నేషనల్ యూనియన్ ఆఫ్ జియోలాజికల్ సైన్సెస్ వారు ధృవీకరించిన మార్పుకు ముందు, ప్లైస్టోసీన్‌కు అంతకు ముందరి ప్లయోసీన్‌కూ మధ్య కాల సరిహద్దుగా 18.06 లక్షల సంవత్సరాల క్రితాన్ని పరిగణించేవారు. ప్రస్తుతం ఇది 25.8 లక్షల సంవత్సరాల క్రితంగా ఉంది. పాతకాలపు ప్రచురణల్లో ఈ రెంటిలో ఏ పద్ధతి నైనా అనుసరించి ఉండవచ్చు.
కాలనిర్ణయం
ప్లైస్టోసీన్ 25.80 లక్షల (± 0.05) సంవత్సరాల క్రితం నుండి 11,700 సంవత్సరాల క్రితం వరకు విస్తరించింది. ముగింపు తేదీ రేడియోకార్బన్ సంవత్సరాల్లో 10,000 కార్బన్ -14 సంవత్సరాల క్రితంగా చెబుతారు. ఇది యంగర్ డ్రయాస్ శీతలం వరకు ఉన్న అన్ని తాజా గ్లేసియేషన్లతో కలిసి ఉంటుంది. యంగర్ డ్రయాస్ సా.శ.పూ 9,640 (11,654 క్యాలెండర్ సంవత్సరాల క్రితం) లో ముగిసింది. యంగర్ డ్రయాస్ ముగింపుతో ప్రస్తుత హోలోసిన్ ఇపోక్ మొదలౌతుంది. హోలోసీన్‌ను ఒక ఇపోక్‌గా పరిగణిస్తున్నప్పటికీ, ఇది ప్లైస్టోసీన్లోని అంతర్‌హిమనదీయ విరామాలకు భిన్నంగా ఏమీ లేదు.
రేడియోకార్బన్ డేటింగ్ అభివృద్ధి చెందిన తరువాత మాత్రమే, ప్లైస్టోసీన్ కాలపు పురావస్తు త్రవ్వకాలు గుహల్లో మొద్లయ్యాయి. అప్పటి వరకు ఈ తవ్వకాలు బహిరంగంగా నదీ తీరాల్లోనే సాగేవి.
2009 లో ఇంటర్నేషనల్ యూనియన్ ఆఫ్ జియోలాజికల్ సైన్సెస్ (ఐయుజిఎస్) ప్లైస్టోసీన్ కాల వ్యవధిలో మార్పు చేసి, ప్రారంభ తేదీని 18.06 నుండి 25.88 లక్షల సంవత్సరాల క్రితంగా మార్చింది. గెలాసియన్ ప్రారంభాన్ని ప్లైస్టోసీన్ ప్రారంభంగా స్వీకరించింది. ప్రస్తుతం ఈ ప్రారంభ తేదీని 25.80 లక్షల సంవత్సరాల క్రితానికి సవరించింది.
ఇటీవలి కాలపు గ్లేసియేషన్లు ప్లైస్టోసీన్‌లో భాగం. గతంలో, చివరి మంచు యుగాన్ని సూచించేందుకు ప్లయో-ప్లైస్టోసీన్ అనే పేరు వాడేవారు. క్వాటర్నరీ నిర్వచనాన్ని సవరించిన తరువాత, ప్లైస్టోసీన్ ప్రారంభ తేదీ 25.8 లసంక్రి వరకు వెనక్కు జరిగింది. దాంతో, ఇటీవలి గ్లేసియేషన్లన్నీ ప్లైస్టోసీన్‌లోకి చేరాయి.
పాలియోజియాగ్రఫీ, వాతావరణం
thumb|ప్లైస్టోసీన్ కాలంలో ఉత్తర ధ్రువ ప్రాంతంలో హిమనదీయ మంచు గరిష్టంగా ఉండేది ఆధునిక ఖండాలు ప్లైస్టోసీన్ సమయంలో కొద్దిగా అటూ ఇటూగా వాటి ప్రస్తుత స్థానాల్లోనే ఉండేవి. ఈ ఇపోక్ మొదలయ్యాక, ఖండాలు కూర్చున్న పలకలు, ఒకదాని కొకటి సాపేక్షికంగా 100 కి.మీ. కన్నా ఎక్కువేమీ కదలలేదు.
గ్లేసియల్ లక్షణాలు
ప్లైస్టోసీన్‌లో గ్లేసియల్ చక్రాలు పునరావృతమౌతూ ఉండేవి. ఆ కాలంలో ఖండాంతర హిమానీనదాలు కొన్ని చోట్ల 40 వ అక్షాంశం వరకూ విస్తరించేవి. గరిష్ట గ్లేసియల్ సమయంలో, 30% భూమి మంచుతో కప్పబడి ఉండేదని అంచనా. దీనికి తోడు, మంచు పలకల అంచు దగ్గరి నుండి పెర్మాఫ్రాస్ట్ దక్షిణదిశలో విస్తరించి, ఉత్తర అమెరికాలో కొన్ని వందల కిలోమీటర్ల మేర, యురేషియాలో అనేక వందల కిలోమీటర్ల మేరా కప్పివేసేది. మంచుపలకల అంచు వద్ద సగటు వార్షిక ఉష్ణోగ్రత -6 °C, పెర్మాఫ్రాస్ట్ అంచు వద్ద, 0 °C ఉండేది.
ప్రతిసారి గ్లేసియర్లు పెరిగినపుడు 1,500 నుండి 3,000 మీటర్ల మందాన ఖండాంతర మంచు పలకలలు ఏర్పడి, సముద్రాల్లోని నీటిని పెద్ద యెత్తున మింగివేసేవి. ఫలితంగా భూమ్మీద యావత్తు సముద్ర మట్టం తాత్కాలికంగా 100 మీటర్లకు పైగా పడిపోయేది. ప్రస్తుతం ఉన్నఇంటర్‌గ్లేసియల్ లాంటి కాలాల్లో, తీరప్రాంతాలు మునిగిపోయేవి.
గ్లేసియేషను ప్రభావాలు ప్రపంచవ్యాప్తంగా ఉండేవి. ప్లైస్టోసీన్ కాలమంతటా, అంతకు ముందరి ప్లయోసీన్ కాలం లోనూ అంటార్కిటికా మంచుతో కప్పబడి ఉండేది. అండీస్ దక్షిణ భాగాన్ని పటగోనియన్ మంచు టోపీ కప్పేసి ఉండేది. న్యూజిలాండ్, టాస్మానియాల్లో హిమానీనదాలు ఉండేవి. కెన్యా పర్వతం, కిలిమంజారో పర్వతం, తూర్పు, మధ్య ఆఫ్రికాలోని రువెన్జోరి పర్వతశ్రేణుల్లో ప్రస్తుతం క్షీణిస్తూన్న హిమానీనదాలు, అప్పట్లో పెద్దవిగా ఉండేవి. ఇథియోపియా పర్వతాలలోను, పశ్చిమాన అట్లాస్ పర్వతాలలోనూ హిమానీనదాలు ఉండేవి.
మంచు పలకలకు దక్షిణాన అవుట్‌లెట్‌లు మూసుకుపోవడంతోను, చల్లటి గాలి వలన బాష్పీభవనం మందగించడం తోనూ పెద్ద పెద్ద సరస్సులు ఏర్పడేవి. లారెన్టైడ్ ఐస్ షీట్ వెనక్కి తగ్గినప్పుడు, ఉత్తర-మధ్య ఉత్తర అమెరికా అంతటా అగస్సిజ్ సరస్సు విస్తరించి ఉండేది. ఉత్తర అమెరికా పశ్చిమాన ప్రస్తుతం ఎండిపోయిన, లేదా దాపు ఎండిపోయిన వందకు పైగా బేసిన్లు అప్పట్లో పొంగిపొర్లుతూండేవి. ఉదాహరణకు, బోన్నెవిల్లే సరస్సు ఇప్పుడు గ్రేట్ సాల్ట్ లేక్ ఉన్న చోట ఉండేది. యురేషియాలో, హిమానీనదాల నుండి ప్రవహించిన నీటితో పెద్ద సరస్సులు ఏర్పడ్డాయి. నదులు పెద్దవిగాను, చాలా ఎక్కువ ప్రవాహాలతో, మధ్యలో చిన్నచిన్న ద్వీపాలతోనూ ఉండేవి. నీరు ఆవిరవడం తగ్గిన కారణంగా ఆఫ్రికా సరస్సులు నిండు కుండల్లా ఉండేవి. మరోవైపు, ఎడారులు పొడిగాను, మరింత విస్తృతంగానూ ఉండేవి. సముద్రాల నుండి, ఇతర చోట్ల నుండి నీటి బాష్పీభవనం తగ్గడం వల్ల వర్షపాతం తక్కువగా ఉండేది.
ప్లైస్టోసీన్ కాలంలో, తూర్పు అంటార్కిటిక్ మంచు పలక కనీసం 500 మీటర్ల దాకా పలచబడిందని అంచనా వేసారు. చివరి హిమనదీయ గరిష్ఠం నాటి నుండి ఈ పలచబడడం 50 మీటర్ల కన్నా తక్కువ గానే ఉందని, బహుశా ఇది 14 వేల ఏళ్ళ కిందట మొదలై ఉంటుందనీ అంచనా వేసారు
ప్రధాన సంఘటనలు
thumb| [[అంటార్కిటికా హిమనదీయ మంచులో బుడగలలో నిలవ ఉండే వాతావరణ CO2 ద్వారా ప్రతిబింబించే మంచు యుగాలు ]] 11 ప్రధాన హిమనదీయ సంఘటనలు, అలాగే అనేక చిన్న హిమనదీయ సంఘటనలూ ఈ కాలంలో జరిగాయని గుర్తించారు. హిమనదాలు పెరగడాన్ని ఒక ప్రధాన హిమనదీయ సంఘటనగా, "గ్లేసియల్" అని పిలుస్తారు. రెండు గ్లేసియల్‌ల మధ్య కాలాన్ని "ఇంటర్‌గ్లేసియల్" అని అంటారు. గ్లేసియల్ కాలంలో, హిమానీనదం కొద్దిగా పురోగమించడం, కొద్దిగా తిరోగమించడం జరుగుతూంటుంది. చిన్నపాటి పురోగతిని "స్టేడియల్"అని, రెండు స్టేడియల్‌ల మధ్య కాలాన్ని "ఇంటర్‌స్టేడియల్" అనీ పిలుస్తారు.
ఈ సంఘటనలను హిమనదీయ పరిధిలోని వివిధ ప్రాంతాలలో వివిధ రకాలుగా నిర్వచించారు. అక్షాంశం, భూభాగం, వాతావరణాలను బట్టి ఆయా ప్రాంతాల్లోని హిమనదీయ చరిత్ర ఉంటుంది. వివిధ ప్రాంతాలలోని హిమానీనదాల మధ్య పరస్పర అనుబంధం ఉంటుంది. ఒక ప్రాంతం లోని గ్లేసియల్ యొక్క భూవైజ్ఞానిక వరాలు ఇంకా సరిగా తెలియని దశలోనే ఉన్నపుడు, పరిశోధకులు వాటి పేర్లను మారుస్తూంటారు. అయితే, ఒక ప్రాంతంలోని గ్లేసియల్ పేరును మరొక ప్రాంతంలోని దానికి వర్తింపచేయడం సాధారణంగా తప్పు.
20 వ శతాబ్దం చాలా వరకూ కొన్ని ప్రాంతాలను మాత్రమే అధ్యయనం చేసారు. పేర్లు కూడా చాలా తక్కువ గానే ఉండేవి. నేడు వివిధ దేశాల భూవిజ్ఞాన శాస్త్రవేత్తలు ప్లైస్టోసీన్ గ్లేసియాలజీపై ఎక్కువ ఆసక్తిని కనబరుస్తున్నారు. పర్యవసానంగా, పేర్ల సంఖ్య వేగంగా విస్తరిస్తోంది, విస్తరిస్తూనే ఉంటుంది. కొన్ని గ్లేసియల్ పురోగతులు, స్టేడియల్సూ పేర్లు లేకుండానే ఉన్నాయి. అలాగే, వాటిలో కొన్నింటికి సంబంధించిన భౌగోళిక ఆధారాలను పెద్ద గ్లేసియళ్ళు చెరిపివేసాయి. లేదా అస్పష్టంగా ఉన్నాయి. అయితే చక్రీయ వాతావరణ మార్పుల అధ్యయనం ద్వారా లభించే ఆధారాలు మిగిలే ఉన్నాయి.
కింది పట్టికలలోని గ్లేసియల్‌లు చారిత్రక ఉపయోగాలను చూపుతాయి. ఇవి వాతావరణం, భూభాగాలలో చాలా క్లిష్టమైన వైవిధ్యాల సరళీకరణ మాత్రమే. ఇవి సాధారణంగా ఉపయోగంలో లేవు. ఈ పేర్లు సంఖ్యా డేటాకు అనుకూలంగా వదిలివేయబడ్డాయి, ఎందుకంటే చాలా సహసంబంధాలు సరికావని లేదా తప్పని తేలింది. చారిత్రక పరిభాష, వాడుకలో స్థిరపడినప్పటి నుండి నాలుగు కంటే ఎక్కువ ప్రధాన గ్లేసియళ్ళను గుర్తించారు.
పాలియోసైకిల్స్
భూమి ఉపరితలంపై పనిచేసే వివిధ ట్రాన్సియెంట్ కారకాల మొత్తం చక్రీయమైనది: వాతావరణం, సముద్ర ప్రవాహాలు, ఇతర కదలికలు, గాలి ప్రవాహాలు, ఉష్ణోగ్రత మొదలైనవి. తరంగ రూప ప్రతిస్పందనకు మూలం, గ్రహం యొక్క అంతర్గత చక్రీయ కదలికలే. ప్లైస్టోసీన్‌లో పదేపదే ఏర్పడిన గ్లేసియేషన్లు ఈ కారకాల వల్లనే సంభవించాయి.
మిలాన్కోవిచ్ సైకిల్స్
ప్లైస్టోసీన్‌ కాలపు గ్లేసియేషనులో అనేక సార్లు గ్లేసియల్, ఇంటర్‌గ్లేసియల్, స్టేడియల్, ఇంటర్‌స్టేడియల్‌లు ఏర్పడేవి. వాతావరణంలో ఏర్పడిన కాలానుగుణ మార్పులకు ఇవి అద్దం పడతాయి. వాతావరణ చక్రభ్రమణానికి కారణం మిలాన్కోవిచ్ సైకిల్స్ అని ప్రస్తుతం భావిస్తున్నారు. భూమి చలనాల్లో పునరావృతమయ్యే మార్పుల వల్ల భూమికి చేరే సౌర వికిరణంలో పునరావృతమౌతూ ఉండే మార్పులే మిలాన్కోవిచ్ సైకిల్స్.
వాతావరణ వ్యత్యాసాలకు మిలాన్కోవిచ్ చక్రాలే ఏకైక కారణం అని చెప్పే వీలు లేదు. ఎందుకంటే అవి ప్లియో-ప్లైస్టోసీన్‌ కాలం నాటి దీర్ఘకాలిక శీతలీకరణ ధోరణిని గాని, గ్రీన్‌లాండ్ ఐస్ కోర్లలో వెయ్యేళ్ల వైవిధ్యాలను గానీ ఈ చక్రాలు వివరించలేదు. 100,000, 40,000, 20,000 సంవత్సరాల ఆవర్తనంతో ఉండే గ్లేసియేషను ఘటనలను మిలాన్కోవిచ్ చక్రాలు చక్కగా వివరిస్తాయి. ఇటువంటి నమూనా ఆక్సిజన్ ఐసోటోప్ కోర్లలో కనిపించే వాతావరణ మార్పులకు సంబంధించిన సమాచారానికి సరిపోతుంది.
జంతుజాలం
ఎడమ|thumb| ఉన్ని మముత్, [[పలవల దుప్పి|రెయిన్ డీర్ లను తినే గుహ సింహాలు, టార్పాన్లు, ఉన్ని ఖడ్గమృగాలతో సహా ఉత్తర స్పెయిన్‌లో ప్లైస్టోసీన్ ]] thumb| మెగాథెరియం, రెండు గ్లైప్టోడాన్లతో సహా ప్లైస్టోసీన్ కాలపు [[దక్షిణ అమెరికా ]] సముద్ర, భూ జంతుజాలాలు రెండూ ఆధునికమైనవే. అయితే మామత్‌లు, మాస్టోడాన్స్, డిప్రొటోడాన్, స్మిలోడాన్, పులి, సింహం, అరోచ్స్, చిన్న ముఖం గల ఎలుగుబంట్లు, జెయింట్ స్లోత్‌లు, గిగాంటోపిథెకస్ తదితర పెద్ద క్షీరదాలు నేలపై నివసించేవి. ఆస్ట్రేలియా, మడగాస్కర్, న్యూజిలాండ్, పసిఫిక్ ద్వీపాల వంటి ఏకాంత ప్రాంతాల్లో ఏనుగు పక్షి, మోవా, హాస్ట్ డేగ, క్వింకానా, మెగాలానియా, మీయోలానియా వంటి పెద్దపెద్ద పక్షులు సరీసృపాలు వృద్ధి చెందాయి.
మంచు యుగాల్లో తీవ్రమైన వాతావరణ మార్పులు వృక్ష, జంతుజాలాలపై తీవ్ర ప్రభావాలు కలిగించాయి. మంచు పెరుగుతూ ముందుకు వచ్చేకొద్దీ ఖండాల్లోని విశాలమైన ప్రాంతాలు పూర్తిగా నిర్జనమై పోయేవి. చొచ్చుకు వచ్చే హిమానీనదానికి ముందు దక్షిణ దిశగా వెళ్తూ పోయే మొక్కలు, జంతువులూ తీవ్రమైన ఒత్తిడిని ఎదుర్కొన్నాయి. జీవన ప్రదేశం తగ్గడం, ఆహార సరఫరా తగ్గడం తీవ్రమైన వాతావరణ మార్పులు తెచ్చిపెట్టిన పెద్ద ముప్పు. ప్రధాన విలుప్త సంఘటన, ఇందులో మామత్‌లు, మాస్టోడాన్లు, సేబర్-పళ్ళ పిల్లులు, గ్లిప్టోడాన్లు, ఉన్ని ఖడ్గమృగం, శివాతేరియం వంటి వివిధ జిరాఫిడ్‌లు; నేల స్లోత్‌లు, ఐరిష్ ఎల్క్, గుహ ఎలుగుబంట్లు, గోమ్‌ఫోథేర్, తోడేళ్ళు, చిన్న ముఖం గల ఎలుగుబంట్లు వంటి పెద్ద క్షీరదాలు అంతరించిపోయిన ఘటన ప్లైస్టోసీన్‌ చివర్లో మొదలై హోలోసిన్‌లో కొనసాగింది. ఈ కాలంలోనే నియాండర్తల్లు కూడా అంతరించి పోయారు. ఆఖరి మంచు యుగం చివరిలో, శీతల రక్తపు జంతువులు, చెక్క ఎలుకల వంటి చిన్న క్షీరదాలు, వలస పక్షులు, తెల్లతోక జింక వంటి వేగవంతమైన జంతువులూ మెగాఫౌనా స్థానాన్ని ఆక్రమించి ఉత్తరానికి వలస వెళ్ళాయి.
2018 జూలైలో, ప్రిన్స్టన్ విశ్వవిద్యాలయ సహకారంతో రష్యన్ శాస్త్రవేత్తల బృందం 42,000 సంవత్సరాల క్రితం పెర్మాఫ్రాస్ట్‌లో కూరుకుపోయిన రెండు ఆడ నెమటోడ్‌లను (రౌండ్‌వార్ం అని కూడా అంటారు) తిరిగి బ్రతికించినట్లు ప్రకటించింది. ఆ సమయంలో ఈ రెండు నెమటోడ్లే అత్యంత పురాతనమైన జీవులు.
మానవులు
శరీర నిర్మాణపరంగా ఆధునిక మానవుల పరిణామం ప్లైస్టోసీన్ సమయంలో జరిగింది. ప్లైస్టోసీన్ ప్రారంభంలో పారాంత్రోపస్ ప్రజాతి ఉనికిలో ఉంది. కాని దిగువ పాతరాతియుగం కాలానికి అవి కనుమరుగయ్యాయి. అలాగే మానవుల తొలి పూర్వీకులూ ఉన్నారు. ప్లైస్టోసీన్‌లో ఎక్కువ భాగానికి చెందిన శిలాజ రికార్డులలో కనిపించే ఏకైక హోమినిన్ జాతి హోమో ఎరెక్టస్. సుమారు 18 లక్షల సంవత్సరాల క్రితం నాటి హోమో ఎరెక్టస్‌తో పాటు అషూలియన్ రాతి పనిముట్లు కూడా కనిపించాయి. ''ఎ. గార్హి జాతి, తొలి హోమో'' జాతులూ ఉపయోగించిన మరింత ప్రాచీనమైన ఓల్డోవాన్ పనిముట్ల స్థానంలో ఇవి వచ్చాయి. మధ్య పాతరాతియుగంలో హోమోలో మరింత వైవిధ్యమైన పరిణామం కనిపిస్తుంది. 2,00,000 సంవత్సరాల క్రితం కనిపించిన హోమో సేపియన్స్ కూడా ఇందులో భాగమే
మైటోకాన్డ్రియల్ టైమింగ్ టెక్నిక్స్ ప్రకారం, ఈమియన్ స్టేజ్ లోని మధ్య పాతరాతియుగంలో రీస్ గ్లేసియేషను తరువాత ఆధునిక మానవులు ఆఫ్రికా నుండి వలస వచ్చారు. ప్లైస్టోసీన్ చివర్లో మంచు లేని ప్రపంచం అంతటా వీరు విస్తరించారు. ఈ మానవులు అప్పటికే ఆఫ్రికా నుండి బయట పడ్డ పురాతన మానవ రూపాలతో జాత్యంతర సంపర్కం చేసుకుని, పురాతన మానవ జన్యు పదార్థాన్ని ఆధునిక మానవ జన్యు కొలనులో చేర్చుకున్నారు.
మూలాలు
వర్గం:భూవిజ్ఞాన శాస్త్రం వర్గం:భూ వైజ్ఞానిక కాలమానం వర్గం:ఈ వారం వ్యాసాలు